દક્ષિણ ગુજરાતમાં ડાંગ, ઉમરગામ, વાપી વલસાડને ભીંસમાં લીધા પછી મેહુલિયાએ સુરત જિલ્લાને બુધવારે તરબોળ કર્યો હતો. સુરત જિલ્લાના મહુવામાં આઠ કલાકમાં આઠ ઇંચ વરસાદ ખાબકતા જનજીવન અસ્તવ્યસ્ત થઈ ગયું હતું. શાળાઓમાં રજા જાહેર કરી દેવાઈ હતી. બુધવારે વહેલી સવારથી દક્ષિણ ગુજરાતમાં ભારે વરસાદ પડ્યો હતો. સુરત જિલ્લાના મહુવામાં આઠ કલાકમાં આઠ ઈંચ વરસાદ ખાબક્યો હતો. નવસારી જિલ્લામાં નવસારી શહેરમાં 4 ઈંચ વરસાદ નોંધાયો હતો. વલસાડ જિલ્લામાં વાપીમાં 3 ઈંચ વરસાદ નોંધાયો હતો. નવસારી અને જલાલપોરમાં ભારે વરસાદના પગલે પ્રાથમિક શાળામાં રજા જાહેર કરવી પડી હતી